als_Latn dik_Latn sag_Latn
*** AlbClub Discussion List ***
Nuk kisha pasur rast ta lexoja më parë artikullin e vjetër të gazetës ?Koha
Jonë?, që pati mirësinë ta citonte në Alb-Club z. Aldo Plepi.
Por ndërkohë jam njohur me fjalën e at Foti Cicit dhe me veprimtarinë e tij të
shumanshme në mbrojtje e përkrahje të kulturës shqiptare.
Sulmet personale që përmbante artikulli i shkruar, pas gjase, nga autoritete të
KOASH-it, më tingëllojnë të papranueshme.
Komuniteti shqiptar i fesë ortodokse, me një histori kulturore të admirueshme,
përnjimend meritoka të ketë në krye njerëz të tjerë, më pak meskinë e më pak
skllevër të hierarkive shpirtërore.
Në biografinë e at Fotit, rrëfyer me aq ligësi nga njerëz që nuk e duan as e
vlerësojnë, unë lexuesi jo-ortodoks gjeta përkundrazi përpjekjet e një jugori
të provincës për të kapërcyer destinimin që i kishin imponuar rrethanat.
Gjeta edhe mundimet e një të riu shqiptar të fillimit të viteve nëntëdhjetë, që
ndoshta e ka ndier veten të gatshëm, në mos të paracaktuar për të luajtur rol
parësor në jetën e komunitetit të vet fetar, madje edhe të kombit të vet.
At Fotin e njoh nga ç?i kam lexuar; por edhe nga rezultatet konkrete të punës
së tij për ruajtjen dhe përhapjen e traditës kulturore shqipe. Kjo është e
vetmja biografi e tij që i duhet publikut; dhe uroj që të pasurohet vitet që
vijnë me vepra edhe më të shkëlqyera.
Jetojmë në kohë akuzash e përdhosjesh personale të paskrupullta kundër atyre
figurave publike që përpiqen të shkojnë më tej se rutina, duke ia dhënë sado
pak formën kulturës shqiptare të sotme.
Mentaliteti i sëmurë që fshihet pas akuzash të tilla paraziton i tëri mbi
indiferencën tonë.
Xha Xhai
_______________________________________________
Join Excite! - http://www.excite.com
The most personalized portal on the Web!
www.AlbClub.com
____________________________________________________
Alb-Club mailing list: Alb-Club@xxxxxxxxxxx
http://www.alb-net.com/mailman/listinfo/alb-club
eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk eng_Latn eng_Latn cat_Latn unk szl_Latn zho_Hant